આદી લક્ષ્મીને મહાલક્ષ્મીના નામે પણ ઓળખાય છે, લક્ષ્મીજીના આ સ્વરૂપને ભૃગુ ઋષિના દીકરી અને પ્રભુ શ્રી વિષ્ણુના પત્ની માનવામાં આવે છે. આદી લક્ષ્મી કમળ ઉપર બિરાજમાન છે. તેમને અભય મુદ્રા અને વરદાન મુદ્રામાં બતાવવામાં આવ્યા છે. આદી લક્ષ્મીને શાંતિ અને ખુશીનું સ્વરૂપ ગણવામાં આવે છે. શાંતિ સ્વરૂપે ધન જે લોકોને જોઇએ છે તે લોકો આદી લક્ષ્મીની આરાધના કરે છે. આ દેવી સેવાનું પણ સાંકેતિક સ્વરૂપ છે.